**Sergei Hohlov-Simson** (født 22. april 1972 i Pärnu) er en estisk tidligere fotballspiller og trener.

Klubbkarriere
-------------

Hohlov-Simson startet sin klubbkarriere hos FC Flora Tallinn i 1992, hvor han spilte to sesonger uten at han fikk spille seriekamper. I 1995 meldte han overgang til serierivalen JK Tervis Pärnu, før han i 1997 dro tilbake til Flora Tallinn. I sin andre periode i klubben spilte han 49 seriekamper og noterte seg for seks scoringer, og var med på å vinne Meistriliiga både i 1997 og 1998, samt den estiske cupen Eesti Karikas i 1998. I 2000 meldte han overgang til JK Viljandi Tulevik, hvor han noterte seg for syv seriekamper, før han samme år dro videre til FC Kuressaare. 

I 2000 ble Hohlov-Simson utenlandsproff da han skrev under på en kontrakt med den israelske klubben Hapoel Kfar Saba. Her slet han med på å få spilletid, og ble følgelig lånt ut til Hapoel Tayibe hvor han noterte seg for 20 seriekamper ut 2000/2001-sesongen. Høsten 2001 ble han tilbudt kontrakt av Hamarkameratene, som da spilte i 1. divisjon. Han debuterte for klubben den 9. september 2001 i en seriekamp borte mot Hødd (2–2), da han kom inn som innbytter for Per Sören Johansson i andre omgang. I januar 2002 vendte han tilbake til hjemlandet og skrev under en toårskontrakt med FC Levadia Tallinn. Han spilte 90 seriekamper, og fikk med seg ett seriemesterskap og to cupmesterskap frem til han la opp ved sesongslutt 2006.

Landslagskarriere
-----------------

Hohlov-Simson fikk sin debut for Estlands herrelandslag i en vennskapskamp borte mot Latvia den 10. juli 1992 (2–1). Hans første landslagsmål kom i en VM-kvalifiseringskamp hjemme mot Hviterussland den 5. oktober 1996 (1–0). Han fikk totalt 58 landskamper for Estland og noterte seg for to landslagsmål frem til 2004.

Trenerkarriere
--------------

Den 26. juli 2011 ble Hohlov-Simson ansatt som trener for Levadia Tallinn, hvor han ledet klubben i 21 kamper før han i januar 2012 ble ansatt i klubbens administrasjon.

Meritter
--------

FC Flora Tallinn
* Meistriliiga (3): 1993/1994, 1997/1998, 1998
* Eesti Karikas (1): 1998

FC Levadia Tallinn
* Meistriliiga (1): 2004
* Eesti Karikas (2): 2004, 2005

Referanser
----------

1. ↑   Kes on kes? Eesti 2000[Hentet fra Wikidata]
2. ↑  Altomfotball.no – OBOS-ligaen 2001, Hødd - HamKam (Besøkt 7. februar 2015)
3. ↑  UEFA.com – Holhlov-Simson returns (Publisert 29. januar 2002, besøkt 7. februar 2015)
4. ↑  Transfermarkt.com – International Friendlies, Latvia-Estonia Jul 10, 1992 (Besøkt 7. februar 2015)
5. ↑  Transfermarkt.com – World Cup Qualification Europe, Estonia-Belarus Oct 5, 1996 (Besøkt 7. februar 2015)
6. ↑  Transfermarkt.com – Profil, Sergei Hohlov-Simson (Besøkt 7. februar 2015)

Eksterne lenker
---------------

* (en) Sergei Hohlov-Simson – FIFA Rediger på Wikidata

* (en) Sergei Hohlov-Simson – Transfermarkt Rediger på Wikidata

* (en) Sergei Hohlov-Simson – Transfermarkt (manager) Rediger på Wikidata

* (en) Sergei Hohlov-Simson – national-football-teams.com Rediger på Wikidata

* (en) Sergei Hohlov-Simson – WorldFootball.net Rediger på Wikidata

* (en) Sergei Hohlov-Simson – FootballDatabase.eu Rediger på Wikidata

* (en) Sergei Hohlov-Simson – EU-Football.info Rediger på Wikidata

* (en) Sergei Hohlov-Simson – Estlands fotballforbund Rediger på Wikidata

* (en) Sergei Hohlov-Simson – FBref Rediger på Wikidata
* Spillerprofil hos Altomfotball.no
* Spillerprofil hos National-football-teams.com

|  |  |
| --- | --- |
| Oppslagsverk/autoritetsdata | Prabook
 |